**SINTEZA**

**la proiectul**

de hotărâre pentru modificarea Hotărârii Guvernului nr. 774/2016

cu privire la prețurile de comercializare a produselor social importante *număr unic 955/MAIA/2024*

*(denumirea proiectului actului normativ)*

|  |  |  |  |
| --- | --- | --- | --- |
| **Participantul la avizare, consultare publică, expertizare** | **Nr.** **crt.** | **Conținutul obiecției,****propunerii, recomandării, concluziei** | **Argumentarea****autorului proiectului** |
| Avizare și consultare publică |
| Agenția Națională pentru Siguranța Alimentelor *Nr. 08-18-6023 din 11.11.2024* | 1 | Comunică lipsa propunerilor sau obiecțiilor | Se ia act |
| Asociația obștească „Alianța lanțului valoric în agricultura ecologică din Moldova” (MOVCA) *Nr. 190 din 07.11.2024* | 1 | Asociația obștească a lanțului valoric în agricultura ecologică din Moldova susține ferm modificările propuse pentru HG nr, 774/2016 și solicită ca acestea referitoare la produsele ecologice, să intre în vigoare imediat după publicarea in Monitorul Oficial. Argumentele în susținerea acestei solicitări sunt detaliate ,mai jos:1. Protejarea accesului pe piață a făinurilor ecologice. De cinci luni făinurile ecologice de alac și speltă produse cu costuri de producție ridicate și printr-un proces tehnologic complex, nu pot fi comercializate pe rafturile magazinelor din cauza cerințelor de plafonare a prețurilor impuse de reglementările în vigoare. Aceasta împiedică stabilirea unui preț care să reflecte costurile reale de producție ale fermierilor.
2. Evitarea pierderilor pentru producătorii locali: în absența posibilității de a acoperi costurile de producție, producătorii de făinuri se confruntă cu pierderi semnificative. Este imperativ ca noile reglementări să intre în vigoare fără întârziere, pentru ca acești producători să poată accesa piața cu produse de înaltă calitate și să își susțină activitățile economice.
3. Limitarea alterării produselor ecologice: Având în vedere că făinurile ecologice au o durată de valabilitate limitată și sunt susceptibile la alterare, implementarea imediată a noilor reglementări este esențială pentru a preveni pierderile de stoc și de a asigura disponibilitatea acestor produse pe piață pentru consumatori.
 | Se acceptă |
| Grupul de lucru al Comisiei de Stat pentru Reglementarea Activității de Întreprinzător*Nr. 38-78-12578 din 15.11.2024* | 1 | În secțiunea 2.2. deși sunt identificate problemele cel mai mult text ține doar de o problemă - impactul negativ al reglementării de preț asupra producătorilor ecologici. Produsele ecologice sunt incluse în lista produselor social importante, fiind supuse acelorași limite de preț ca produsele convenționale. Aceasta creează dificultăți economice pentru producătorii ecologici, care suportă costuri de producție cu 126%-299% mai mari decât cei din agricultura convențională și din cauza acestor constrângeri, producătorii sunt descurajați să investească în procesare și extindere, ceea ce limitează oferta de produse ecologice pe piața locală și reduce accesul consumatorilor la astfel de produse.Cu referință la problema legată de uleiul dezodorizat și necesitatea limitării prețului este necesar să fie descrisă clar, în secțiunea 2.2: situația actuală pe piața uleiului dezodorizat, prețurile actuale și variațiile de pe piață; care e problema și argumentarea limitării prețului, adică descrierea clară a situației curente pe piață pentru uleiul dezodorizat cu explicarea faptului că acest tip de ulei este un produs social important deoarece limitarea adaosului comercial poate afecta profitabilitatea pentru comercianți și importatori, care au costuri semnificative pentru achiziția și transportul uleiului.; o prezentare a fluctuațiilor de preț la uleiul dezodorizat din trecut, mai ales în perioade de criză economică, pentru a justifica sensibilitatea acestui produs la instabilitate. În aceasta secțiune lipsește orice argumentare pentru excluderea din anexa HG nr.774/2016 a punctelor 14, 15 și 16. | Se acceptă |
| 2 | În p.3.1. din notă obiectivele sunt enunțate, dar nu sunt specificate clar în termeni de rezultate măsurabile. Conform Metodologiei AIR, obiectivele trebuie să fie măsurabile, realiste, cuantificate și fixate în timp. Se recomandă de inclus obiective măsurabile, cum ar fi de exemplu „creșterea cu 20% a numărului de produse ecologice pe piața internă în următorii 3 ani” etc. | Se acceptă |
| 3 | În p.3.2. se recomandă de a analiza opțiuni alternative cum ar fi - acordarea ajutorului social păturilor defavorizate ale populației. La momentul promovării în 2016 de către Ministerul Economiei a HG nr.774/2016 autorii au menționat în Nota Informativă că a fost creat un grup de lucru interdepartamental pentru evaluarea mecanismului de reglementare a prețurilor și ”ca rezultat al generalizării propunerilor înaintate din partea membrilor grupului vizat, inclusiv organele de control, s-a constatat existența opiniilor diferite cu referință la menținerea și/sau anularea instrumentelor de reglementare a prețurilor la PSI. Astfel, unele instituții optează pentru plafonarea adaosului comercial la vânzarea produselor social importante, fiind cea mai eficientă pârghie de moment pentru stabilitatea prețurilor, alții propun anularea instrumentelor de reglementare a prețurilor cu acordarea ajutorului social păturilor defavorizate ale populației. În această ordine de idei, menționăm, că urmare analizei indicatorilor socio-economici de dezvoltare a țării, s-a convenit ca conceptul de tranziție de la instrumentele de reglementare a prețurilor pentru PSI la consolidarea mecanismelor de acordare a ajutorului social să includă două etape de aplicare: excluderea normativului de rentabilitate la fabricarea PSI cu menținerea plafonării adaosului comercial la vânzarea acestora (proiectul respectiv) și ulterior – anularea reglementării adaosului comercial cu stabilirea unui mecanism viabil de acordare a ajutorului social unor categorii de consumatori pentru procurarea produselor alimentare de cerere curentă”. În acest context este recomandabil de a descrie și această abordare alternativă în prezenta analiză de impact. | Se acceptă |
| 4 | Secțiunea 4.3 oferă o descriere generală a impactului asupra sectorului privat, însă analiza este incompletă și nu respectă pe deplin cerințele Metodologiei AIR deoarece lipsește cuantificarea impactului economic. Astfel se menționează că excluderea produselor ecologice din reglementarea prețurilor ar motiva dezvoltarea afacerilor și a unităților de procesare, însă nu există date concrete sau estimări financiare care să arate cât de mare ar fi acest efect. Ar trebui să fie incluse estimări privind creșterea veniturilor pentru producătorii ecologici sau procentul anticipat de creștere a investițiilor în procesare. La fel și pentru agenții economici care produc, importă sau comercializează produse care la fel se exclud din HG 774 (importatorii și comercianții de măști și mănuși medicale; produse biocide și dezinfectanți). În ceea ce ține uleiul dezodorizat, se menționează posibilitatea reducerii profitului pentru importatori și comercianți, dar nu există o cuantificare a pierderilor potențiale. De exemplu, ar trebui prezentată o estimare procentuală a reducerii profitului pe baza datelor istorice de preț și adaos comercial. | Se acceptă |
| 5 | Secțiunea de consultare din nota de fundamentare trebuie să fie îmbunătățită pentru a respecta pe deplin cerințele Metodologiei analizei impactului de reglementare aprobată prin Hotărârea Guvernului nr. 574/2024, care prevede necesitatea de a include: identificarea clară a părților interesate și a modului în care acestea sunt afectate; descrierea detaliată a procesului de consultare, cu menționarea metodelor utilizate; prezentarea succintă a opiniei părților interesate primite și a modului în care acesta a influențat normele din proiect; date statistice despre participare, cu detalii despre contribuțiile integrate în actul normativ. | Se acceptă  |
| Plenul Consiliului Concurenței*Nr. DJ-06/761-1601 din 18.11.2024* | 1 | Plenul Consiliului Concurenței, în cadrul ședinței din 18 noiembrie 2024, a examinat, în temeiul prevederilor art. 39 lit. c) și art. 41 alin. (1) lit. d) ale Legii concurenței nr. 183/2012, proiectul de hotărâre pentru modificarea Hotărârii Guvernului nr. 774/2016 cu privire la prețurile de comercializare a produselor social importante (număr unic 955/MAIA/2024) și, în limitele competenței sale, comunică următoarele. Ca excepție de la principiile de bază ale concurenței, art. 3 alin.(4) din Legea concurenței stabilește că Guvernul este în drept să dispună şi/sau să aplice măsuri cu caracter temporar pentru a împiedica sau chiar pentru a bloca creșterea excesivă a prețurilor pentru sectoarele economice în care concurența este restrânsă sau nu există, precum şi în împrejurări excepționale (cum ar fi: situațiile de criză, dezechilibrul major dintre cerere şi ofertă). Aceste măsuri pot fi adoptate prin hotărâre de Guvern pe o perioadă de 6 luni, care poate fi prelungită succesiv pentru perioade de cel mult 3 luni, atât timp cât persistă împrejurările care au justificat hotărârea Guvernului. În context, considerăm oportun completarea proiectului cu prevederi prin care urmează să fie stabilit termenul de aplicabilitate a măsurilor instituite prin Hotărârea Guvernului nr. 774/2016 cu privire la prețurile de comercializare a produselor social importante, de plafonare a limitei adaosului comercial pentru produsele de primă necesitate din Lista produselor social importante. | Se acceptă parțial La aprobarea Hotărârii Guvernului 774/2016, conform notei informative, s-a convenit ca conceptul de tranziție de la instrumentele de reglementare a prețurilor pentru produsele social importante să includă două etape de aplicare: excluderea normativului de rentabilitate la fabricarea produselor social importante cu menținerea plafonării adaosului comercial la vânzarea acestora și ulterior – anularea reglementării adaosului comercial cu stabilirea unui mecanism viabil de acordare a ajutorului social unor categorii de consumatori pentru procurarea produselor alimentare de cerere curentă.A doua etapă privind stabilirea unui mecanism viabil de acordare a ajutorului social unor categorii de consumatori pentru procurarea produselor alimentare de cerere curentă, rămâne valabilă, dar la moment nu este planificat elaborarea unul proiect în acest sens, iar la planificare este necesar de implicat Ministerul muncii și protecției sociale, Ministerul Dezvoltării Economice și Digitalizării, Ministerul Finanțelor, inclusiv este necesar de planificat mijloace financiare în CBTM. Aceasta necesită timp, precum și efectuarea unor studii analiza care să argumenteze mijloacele financiare, fapt cere se va răsfrânge negativ asupra producătorilor cu activitate în agricultura ecologice, care și așa suportă cheltuieli considerabile.Odată cu planificarea elaborării unui act normativ care să pună în aplicare cea de a 2-a etapă a mecanismului menționat supra, va fi stabilit și un termen de aplicabilitate a Hotărârii Guvernului 774/2016. |
| Ministerul Sănătății *Nr. 21/4309 din 19.11.2024* | 1 | Comunică lipsa propunerilor și obiecțiilor la proiectul dat | Se ia act - |
| Ministerul Finanțelor*Nr. 15/3-06/310/1794 din 28.11.2024* | 1 | Comunică despre lipsa obiecțiilor și propunerilor. | Se ia act |
| Ministerul Dezvoltării Economice și Digitalizării *Nr. 09-3471 din 4.12.2014* |  1 | Reglementarea prețurilor fixe sau plafonate, specifică economiei centralizate, contravine principiilor unei economii de piață libere și competitive. Ca stat candidat pentru aderarea la Uniunea Europeană, Republica Moldova se angajează în reforme care susțin liberalizarea piețelor și eliminarea intervențiilor administrative. În acest context, Ministerul Dezvoltării Economice și Digitalizării consideră că includerea uleiului deodorizant în lista produselor sociale contravine principiilor economiei de piață și angajamentelor europene. Se recomandă adoptarea unor politici alternative care să sprijine consumatorii vulnerabili, fără a afecta funcționarea corectă a pieței. | Se acceptă |
| S.A. Floarea Soarelui*Nr. 498 din 18.11.2024* | 1 | Această măsură, una firească și absolut necesară vа rеаduсе uleiul de floarea-soarelui, chiar și cel rafinat, dezodorizat în categoria mărfurilor de importanță socială, având în vеdеrе сă acest produs, in sine este de fapt unul de imроrtаnță socială și se аfă în coșul de consum аl fiecărui сеtătean аl țării. Modificarea propusă de Minister va avea efect pozitiv direct asupra consumatorului final, prin оfеrirеа posibilității achiziționării acestui produs alimentar la un preț rezonabil, prin limitarea adaosului comercial. | Se ia act |